**Αθήνα:** 30.01.2023

**Αρ. Πρωτ.:** 111

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Αναστολή της κινητοποίησης της 6ης Φλεβάρη στο υπ. Μεταφορών λόγω θετικών εξελίξεων**

Η ΕΣΑμεΑ ανακοινώνει ότι υπάρχουν θετικές εξελίξεις και για αυτό το λόγο αναστέλλεται η προαναγγελθείσα κινητοποίηση στις 6 Φεβρουαρίου στο υπ. Υποδομών και Μεταφορών για την ελεύθερη διέλευση των οχημάτων των ατόμων με αναπηρία από τους σταθμούς διοδίων όλων των αυτοκινητόδρομων της χώρας.

Σήμερα Δευτέρα 30 Ιανουαρίου πραγματοποιήθηκε συνάντηση του προέδρου της ΕΣΑμεΑ Ιωάννη Βαρδακαστάνη με τους δυο γενικούς γραμματείς Μεταφορών και Υποδομών κ. Ξιφαρά και κ. Γεράρδη αντίστοιχα, τον διοικητή της Αυτοτελούς Υπηρεσίας Οδικών Τελών και Ηλεκτρονικής Διαχείρισης Οδικού Δικτύου, κ. Ανδρουλάκη και το στέλεχος του υπουργείου κ. Χουλιάρα. Από πλευράς υπουργείου ενημέρωσαν την ΕΣΑμεΑ ότι:

* Έως τα τέλη Μαρτίου θα έχει εκδοθεί η υπουργική απόφαση που προβλέπεται από τη νομοθεσία για τους δικαιούχους και τη διαδικασία έκδοσης κάρτας ΑμεΑ για διέλευση από τα διόδια.
* Υπάρχει συνεργασία με στελέχη του υπ. Εργασίας ώστε η κάρτα για τη διέλευση από τα διόδια να είναι μαζί με την κάρτα αναπηρίας.
* Τέλος γίνονται συναντήσεις με τους παραχωρησιούχους όλων των αυτοκινητοδρόμων σχετικά με τις τεχνικές ρυθμίσεις.

Είναι βέβαιο ότι η ΕΣΑμεΑ παρακολουθεί πολύ στενά τη διαδικασία, και θα συνεχίσει να ενημερώνει άμεσα για κάθε εξέλιξη.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |